Viborger Samler, 1835-03-05
Udenlandske Efterretninger. Orienten. The Morning-Herald meddeler følgende Skrivelse fra Constantinopel af 21de Jan. Efterretninger fra Ægypten af 25de f. M. melde, at Mehemed Ali endnu var i Katto og vedvarende havde Conferencer med de derværende fremmede Consuler, især med den russiske. Paschaen haabede, ved Ruslands Mægling at erholde en Nedsættelse i den Sum, hvilken han skal betale til Porten, som Skadesløsholdelse, desuagtet vedblev han i al Stilhed at ruste sig til Krig, og det var den almindelige Mening, at han endnu ikke havde opgivet sin Yndlingsplan, at erklære sig uafhængig. 3 Linieskibe og 3 Fregatter vare den 25de f. M. afseilede fra Alexandria til den syriske Kyst, og en anden Flaade af lige Styrke laae seilfærdig. Til meget ubeleilig Tid for Porten var Pesten udbrudt paa en Fregat, som Paschaen havde fragtet med 20,000 Punge (100,000 - for at sendes til Sultanen i Constantinopel, som Afdrag paa hiins Gield. – Jfølge Breve fra Smyrna af 19de Jan. var Jnsurrectionen i Syrien intet mindre end undertrykt. Jbrahim havde at kæmpe med nye Hindringer fra Befolkningens Side, og var bragt til den skrækkelige Nødvendighed, at lægge Jerusalem i Aske. Reschid Paschas Armee skulde efter Sigende forstærkes betydeligt; en Deel af hans Tropper var beskjæftiget med befæstningen af Konich. – Den 19de og 20de Jan. blev den tyrkiske Flaade igien pludseligen udrustet, saa at den nu strax kan stikke i Søen. befalingen til dens Udrustning skal være en Følge af de fra Ægypten modtagne Efterretninger. Den britiske Flaades Afseiling til Malta har gjort Veien til Syrien aaben for den tyrkiske Flaade. Det eneste britiske Krigsskib, der endnu befinder sig ved Smyrna, er TheTribune" paa 20 Kanoner. – Der har hersket stor Gjæring her ifølge det opdagede Complot mod Sultanens Liv, og Silkesnoren var forrige Uge stærkt i Arbeide. Omstændighederne ere ikke nøiagtigt bekjendte, men af de Personers Antal at slutte, som bleve overgivne til Bøddelen, maa Complottet have været meget frygteligere, end man havde indbildt sig. 2 a 300 Personer skulle være blevne strangulerede, saavel Civilister som Militairs, og deriblandt Personer af Rang og Jndflydelse. Man siger, at Paschaen af Gallipoli, der anstillede sig, som om han tog virksom Deel i Complottet, havde meddeelt Sultanen de Ditails, som han havde erfaret. Saameget er vist, at han for Øieblikket befinder sig her, og at Døden har været virksom siden hans Ankomst. De i Complottet indviklede Officierer hørte for det Meste til Artilleriet, og man siger, at de havde havt ifinde, at lade deres Kanoner med Kugler, og give Sultanen, naar han kom forbi, en Salve, der vilde have tjent ham som Pas til Paradiis. Faren synes imidlertid nu ganske at være forbi, og man seer Hans Høihed gaae omkring, som sædvanligt, og gjøre god Mine til slet Spil. Times har en Skrivelse fra Constantinopel af samme Dato, hvori der paastaaes, at den der efter Foregivende opdagede Sammensværgelse var opdigtet, endskjøndt vistnok flere Officierer og Soldater vare qvalte, fordi de havde vægret sig ved at bære de i St. Petersburg til Minde om Forbundet mellem Rusland og Porten slagne Medailler, hvilke paa den ene Side fore Keiser Nicolaus's Navneziffer, og paa den anden Aarstallet 1833. Mange skulle have erklæret, at de heller vilde døe, end bære National fornedrelsens Symbol. Da nogle Henrettelser vare skete, faldt imidlertid de Ovrige til Føie. – En Ste Dage sildigere Efterretning fra samme Hovedstad, meddeelt i Allg. Zeit., melder, at Porten er bleven beroliget med Hensyn til Opstanden i Albanien, saa at en Deel af de derhen beordrede Tropper skal have faaet Contraordre. Derimod vare tre fuldstændige forspændte Batterier afsendte til Asien. J denne Skrivelse klages stærkt over det Modsigende i Sømagternes eller i det Mindste i deres officielle og hemmelige Agenters Opførsel. Medens de i Constantinopel søge at berolige Porten og true Mehemed Ali med Fjendtligheder, hvis han skulde vove at erklære sig for uafhængig, smigre de Andre Paschaen, bestyrke ham i hans Yndlingsplan og hjælpe ham i deres Udkastelse. Porten veed dette saa godt som Enhver, der her i mindste Maade giver sig af med de offentlige Anliggender, og vil ikke let lade sig dysse i Søvn eller ved Ønsket og Besparelser lade sig forføre til at reducere sin Armee. Men hvad egentligt Hensigten er med, at tale anderledes i Kairo end i Constantinopel, offentligt at handle imod Mehemed, men hemmeligt i Forstaaelse med ham, maatte for nærværende Øieblik være vanskeligt at begribe. J Løbet af Aaret skal Thronarvingen have sin egen Hofstat, og formodentligen vil han da ved sin Faders Haand vise sig for den gabende Mængde. Sultanens Bestræbelser for at gjøre sig populair, have vel i Constantinopel den heldigste Virkning; men, at man tænker anderledes i Provindserne, viser sig af den Bilterhed, hvormed man allerede i Constantinopels nærmeste Omgelser taler om Sultanens Promenader uden al Pragt, kun ledsaget af et Par Officierer. Men hist leve rigtigt nok mange Tilhængere af det gamle Janitscharinstitut, hvem Alt, hvad Sultanen, foretager sig, er en Torn i Øiet, og som stræbe at indtage Folket imod ham.